**R O M Â N I A** (nu produce efecte juridice)\*

**JUDEȚUL MUREȘ**

**MUNICIPIUL TÂRGU MUREȘ PRIMAR**

**Administrația Domeniului Public Soós Zoltán**

**Nr.** *65038/13106/04.10.2023*

**R E F E R A T D E A P R O B A R E**

**pentru modificarea Hotărârii Consiliului Local al Municipiului Târgu Mureș nr. 433 din 24 noiembrie 2022 privind aprobarea unor facilități/gratuități la transportul public în comun, pentru diferite categorii sociale și persoane cu domiciliul în Târgu Mureș, precum și aprobarea încheierii unui act adițional la Contractul de delegare a gestiunii serviciului de transport public local de persoane cu autobuze, efectuat prin curse regulate în Municipiul Târgu Mureș**

Prin adresa cu nr. 2309/19.09.2023, înregistrată la Serviciul Public Administrarea Domeniului Public sub nr. 61446/12351/20.09.2023, operatorul S.C. Transport Local S.A. solicită demararea cu celeritate a procedurilor de modificare a H.C.L. nr. 433/24.02.2022 ca urmare a intrării în vigoare a Hotărârii Guvernului nr. 810/2023 *pentru aprobarea normelor metodologice privind acordarea facilităților de transport pentru elevi*. Această solicitare a fost înaintată municipalității deoarece hotărârea consiliului local cuprinde acordarea de gratuități la transportul public local doar elevilor cu domiciliul în Târgu Mureș, spre deosebire de dispozițiile hotărârii guvernului, care nu face distincție între elevii cu sau fără domiciliu care beneficiază de respectiva gratuitate. În aceste condiții, în vederea asanării reglementărilor locale cu legislația în vigoare, considerăm oportună modificarea H.C.L. nr. 433/24.02.2022 în sensul eliminării restricției impuse elevilor de a avea domiciliul în Municipiul Târgu Mureș pentru a putea beneficia de gratuitate.

În ceea ce privește situația studenților care beneficiază de scutiri tarifare, legislația relevantă în actualitate este reprezentată de art. 128 alin. (3) al Legii nr. 199 al învățământului superior, potrivit căruia *”Studenţii înmatriculaţi la forma de învăţământ cu frecvenţă în instituţiile de învăţământ superior acreditate* ***beneficiază de tarif redus cu 90% pe mijloacele de transport local în comun****, transportul intern auto, cu metroul, precum şi pentru transportul intern feroviar la toate categoriile de trenuri, clasa a II-a şi naval, pe tot parcursul anului calendaristic,* ***până la împlinirea vârstei de 30 de ani****. Studenţii cu unul sau ambii părinţi decedaţi, precum şi studenţii proveniţi din centre de plasament sau care au fost în plasament la familia extinsă, substitutivă sau la asistent maternal, potrivit prevederilor art. 64 alin. (1) din Legea nr. 272/2004 privind protecţia şi promovarea drepturilor copilului, republicată, cu modificările şi completările ulterioare, beneficiază de gratuitate pentru aceste categorii de transport. Normele metodologice privind transportul cu metroul şi trenul sunt adoptate prin hotărâre a Guvernului.”*. Precizăm că reglementarea mai sus enunțată nu face referire la modalitatea de decontare a tarifelor reduse aferente transportului local în comun, acea scutire de 90% fiind așadar neaplicabilă în prezent.

Facem mențiunea că, potrivit Ordinului nr. 6072/2023 din 31 august 2023 al Ministerului Educației, se preconiza emiterea unei Hotărâri de Guvern *pentru aprobarea normelor metodologice privind transportul studenților la data de 15.09.2023*, însă acest act normativ nu a fost încă adoptat, la data redactării prezentei. Prin urmare, propunem amânarea instituirii tarifului redus de 90% până la emiterea metodologiei și menținerea temporară a gratuității acordate studenților prin H.C.L. nr. 433/24.02.2022.

***Având în vedere cele expuse, supunem aprobării Consiliului Local proiectul de hotărâre alăturat.***

**Aviz favorabil al Administrației Domeniului Public**

Director ADP

ing. Moldovan Florian

Șef Serviciu Juridic și Avize A.D.P.,

C.j. Codarcea Roxana

Întocmit,

C.j. Tudor Făgărășan

**\*Actele administrative sunt hotărârile de Consiliu Local care intră în vigoare și produc efecte juridice după îndeplinirea condițiilor prevăzute de art. 129 și art. 139 din O.U.G. nr. 57/2019 privind Codul Administrativ**

**ROMÂNIA**

**JUDEȚUL MUREȘ**

**CONSILIUL LOCAL MUNICIPAL TÂRGU MUREȘ**

**Proiect**

(nu produce efecte juridice)\*

**PRIMAR**

**Soós Zoltán**

**H O T Ă R Â R E A nr. \_\_\_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2023**

**pentru modificarea Hotărârii Consiliului Local al Municipiului Târgu Mureș nr. 433 din 24 noiembrie 2022 privind aprobarea unor facilități/gratuități la transportul public în comun, pentru diferite categorii sociale și persoane cu domiciliul în Târgu Mureș, precum și aprobarea încheierii unui act adițional la Contractul de delegare a gestiunii serviciului de transport public local de persoane cu autobuze, efectuat prin curse regulate în Municipiul Târgu Mureș**

**Având în vedere:**

a) Referatul de aprobare nr. 65038/3106/04.10.2023 inițiat de Primar prin Serviciul Public Administrația Domeniului *Public pentru modificarea Hotărârii Consiliului Local al Municipiului Târgu Mureș nr. 433 din 24 noiembrie 2022 privind aprobarea unor facilități/gratuități la transportul public în comun, pentru diferite categorii sociale și persoane cu domiciliul în Târgu Mureș, precum și aprobarea încheierii unui act adițional la Contractul de delegare a gestiunii serviciului de transport public local de persoane cu autobuze, efectuat prin curse regulate în Municipiul Târgu Mureș*;

b) Raportul Comisiilor de specialitate din cadrul Consiliului Local al Municipiului Târgu Mureș;

c) Raportul Direcției Juridice, Contecios Administrativ și Administrație Publică Locală nr.\_\_\_\_\_\_\_;

**Examinând:**

* Adresa S.C. Transport Local S.A. nr. 61446/12351/20.09.2023;

**În conformitate cu prevederile:**

* Art. 5 – 8 ale Anexei 2 din H.G. nr. 810/2023 *pentru aprobarea normelor metodologice privind acordarea facilităţilor de transport pentru elevi*;
* Art. 83 și 84 ale Legii nr. 198/2023 *a învățământului preuniversitar,* cu modificările și completările ulterioare;
* Art. 128, alin. (3) al Legii nr. 199/2023 *a învățământului superior*, cu modificările și completările ulterioare;
* Pct. 1 al Anexei 2 din Ordinul nr. 6072/2023 *privind aprobarea unor măsuri tranzitorii aplicabile la nivelul sistemului naţional de învăţământ preuniversitar şi superior;*
* Art. 16, alin. (1) și art. 17, alin. (1), lit. i) ale Legii nr. 92/2007 *a serviciilor publice de transport persoane în unitățile administrativ-teritoriale*, cu modificările și completările ulterioare;

**În temeiul** art. 129, alin. (1), alin. (2), lit. d) și alin. (7), lit. n), art. 139, alin. (1), art. 196, alin. (1), lit. a) și ale art. 243, alin. (1), lit. a) din O.U.G. nr. 57/2019 *privind Codul Administrativ*, cu modificările și completările ulterioare,

**H o t ă r ă ș t e:**

**Art. I.** Se aprobă modificarea *Hotărârii Consiliului Local al Municipiului Târgu Mureș nr. 433 din 24 noiembrie 2022 privind aprobarea unor facilități/gratuități la transportul public în comun, pentru diferite categorii sociale și persoane cu domiciliul în Târgu Mureș, precum și aprobarea încheierii unui act adițional la Contractul de delegare a gestiunii serviciului de transport public local de persoane cu autobuze, efectuat prin curse regulate în Municipiul Târgu Mureș* după cum urmează:

1. La articolul 1, alineatul 1, litera d) se modifică și va avea următorul cuprins:

”*d) Elevii din învățământul preuniversitar beneficiază de gratuitate, iar studenții cu frecvență, în vârstă de până la 30 de ani, beneficiază de o reducere de 90%. Studenții cu unul sau ambii părinți decedați, precum și studenții proveniți din centre de plasament sau care au fost în plasament la familia extinsă, substitutivă sau la asistent maternal, beneficiază de gratuitate. Aceste facilități se aplică indiferent de domiciliul beneficiarilor, în condițiile Legii;*”

1. Celelalte prevederei ale Hotărârii Consiliului Local al Municipiului Târgu Mureș nr. 433 din 24 noiembrie 2022 rămân neschimbate.

**Art. II.** Se aprobă încheierea unui act adițional la contractul de delegare a gestiunii nr. 75075/29.11.2019, încheiat cu operatorul de transport S.C. Transport Local S.A., ulterior aprobării normelor metodologice privind transportul studenților, care va cuprinde modificările vizate la articolul I.

**Art. III.** Se mandatează Primarul Municipiului Târgu Mureș, Soós Zoltán, să semneze în numele și pe seama Consiliului Local actul adițional specificat la articolul III, ulterior în calitatea sa de conducător al serviciilor publice de interes local.

**Art.** **IV.** Cu aducerea la îndeplinire a prevederilor prezentei hotărâri se încredinţează Executivul Municipiului Tg. Mureş prin Serviciul Public Administraţia Domeniului Public și S.C. Transport Local S.A.

**Art. V.** În conformitate cu prevederile art. 252, alin. (1), lit. c) și art. 255 din O.U.G.nr. 57/2019 privind Codul Administrativ, precum și ale art. 3 alin. 1 din Legea 554/2004 Legea contenciosului administrativ, prezenta Hotărâre se înaintează Prefectului județului Mureș pentru exercitarea controlului de legalitate.

**Art. VI.** Prezenta hotărâre se comunică:

* S.C. Transport Local S.A.;
* Serviciului Public Administraţia Domeniului Public.

**Viză de legalitate**

**Secretarul General al Municipiului Târgu Mureș**

**BORDI KINGA**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**